Diari Oficial de la Generalitat Valenciana


Sumari del DOGV 6475, del 08-03-2011 (2011/2189)

Notificació de la sentència dictada en el judici de modificació de mesures amb relació a fills extramatrimonials contenciós número 54/2010.
-------------------------------------------------------------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2189


Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el judici de modificació de mesures amb relació a fills extramatrimonials contenciós número 54/2010. [2011/2189]  
Modificació mesures en relació a fills i filles ext. sup. co. 000054/2010   
Part demandant: Galina Ilieva Kutsova.  
Part demandada: Fikret Haka Rasim.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la sentència, en data 27 de gener de 2011, amb l'encapçalament i la dispositiva com segueix:  
«Sentència número 06/2011  
València, 27 de gener de 2011  
Carmen Grau Sánchez, magistrada jutgessa del Jutjat de Violència sobre la Dona número 2 de València, ha conegut aquestes actuacions sobre mesures de fills extramatrimonials número 54/10, promogudes per Galina Ilieva Kutsova, representada per la procuradora dels tribunals Eva Domingo Martínez i defensada pel lletrat Javier Carlos Robles Mons, contra Fikret Haka Raim, declarat en rebel·lia; en les quals ha sigut part el Ministeri Fiscal.  
Dispositiva  
Estime la demanda presentada per la procuradora dels tribunals Eva Domingo Martínez, i dispose l'adopció de les mesures següents pel que fa al fill comú menor d'edat I.: F. R.  
1. L'atribució de la guarda i custòdia de fill menor d'edat, I., a sa mare Galina Ilieva Kutsova, sent-ne la pàtria potestat compartida per ambdós progenitors.  
2. Establisc el següent règim de visites entre Fikset Haka Rasim i el seu fill menor de caps de setmana alterns des del divendres a l' eixida del col·legi, on el pare recollirà el menor, fins al diumenge a les 20.00 hores, que serà reintegrat al domicili matern (per altri mentre hi haja la pena de prohibició al pare d'apropar-se a la mare).  
3. S'atribueix a Galina Ilieva Kutsova i al fill menor que conviu amb ella l'ús de l'habitatge familiar.  
4. Fikret Haka Rasim pagarà, en concepte de pensió d'aliments per al seu fill menor, la suma de 300 euros mensuals, que haurà d'ingressar per mesos anticipats i dins dels cinc primers dies de cada mes i en el compte bancari que a aquest efecte designe la part actora, suma pecuniària que serà anualment actualitzada segons la variació que experimente en relació amb l'índex de preus al consum.  
Les despeses extraordinàries del menor les pagaran ambdós progenitors per parts iguals.  
Tot això sense fer una condemna especial a les costes d'aquest procediment.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, dins dels cinc dies següents a la seua notificació. El recurs no s'admetrà si en interposar-lo la part no acredita haver consignat en l'entitat Banesto i en el compte de dipòsits i consignacions obert a nom d'aquest Jutjat (96143644/33/006508), amb referència a aquest procediment, la quantitat de cinquanta (50) euros en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre), llevat que tinga reconegut el dret d'assistència jurídica gratuïta.  
Ho pronuncie, mane i firme.  
Atés que es desconeix el domicili o la residència actuals de la part demandada, mitjançant diligència d'ordenació de data de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.   
València, 14 de febrer de 2011.- La secretària judicial: María Asunción Revuelta Torres.